Document ID: /roh_data/filtered/fineweb-2-filterrobots_roh.jsonl.gz/33710

Tge far en temps senza concerts e festivals?
Quella dumonda è er stada actuala tar JAZZCUIRA, l’uniun fundada avant in onn che cumpiglia il club da jazz, Weekly Jazz, Soundhund, Palaver e l’Academia. Apaina che las activitads avevan cumenzà a survegnir schlantsch è tut vegni franà pervia dal Coronavirus.
Idea da far podcasts
En questa situaziun è lura naschida l’idea da realisar in podcast.
Ed uss datti gia 10 podcasts cun intervistas, preschentaziuns e musica nova, fatga aposta per questa seria.
Las emprimas reacziuns èn lura stadas fitg positivas ed ils podcasts èn vegnì tadlads en blers pajais da l’entir mund. Il public ha apprezià l’offerta, las infurmaziuns e la pussaivladad da tegnair il contact. Uss che la situaziun sa normalisescha in pau vegn er la dumonda: Co cuntinuar cun weekly jazz e cun ses concerts?
E lura datti schizunt plans per far in pitschen festival.